Inntil Drammenbanen åpnet på 1870-tallet gikk det vinterstid en offentlig vintervei fra Asker over isen på Bondivann og Gjellumvannet til Heggedal og videre til Røyken. Fra siste halvdel av 1800-tallet til begynnelsen av 1900-tallet ble det på Bondivann, som andre steder i Asker, skåret is til eksport. Frem til Askerhallen åpnet i 1969, trente ishockeyklubben Frisk Asker på Bondivann.